钦定古今图书集成/历象汇编/庶征典/第094卷 > 《上殿札子》宋·包拯
## 钦定古今图书集成/历象汇编/庶征典/第094卷 > 《上殿札子》宋·包拯

臣窃见“冬春以来，天下旱干为虐，而陛下避殿彻膳，
累下诏书，勤求直言，疏理刑狱，宽省民力，虽古之圣
帝明王，责躬罪己，无此之甚焉。故诏音所至，甘泽随
降，和气应于上，民心悦于下，天意圣德，合若符契。当
上穹眷祐之如是，则陛下尢宜励精求治，以答殊贶？”
臣闻法令者，人主之大柄，而国家治乱安危之所系
焉，不可不慎。缘近岁以来，赏罚之典或尚因循，且人
知法令之不足信，则赏罚何以沮劝乎？昔唐文宗问
宰臣李石：“天下何以易治？”李石对以“朝廷法令行，则
易冶。”诚哉，治道之要，无大于此。伏望陛下临决大政，
信任正人，赏者必当其功，不可以恩进；罚者必当其
罪，不可以幸免。邪佞者虽近必黜，忠“直者虽远必收。
法令既行，纪律自正，则无不治之国，无不化之民，在
陛下力行而已。”亢旱之灾，天之常数，固不足贻陛下
深忧，惟陛下留神省察。